Наркотици и зависимости - въведение за родители и всички останали.
Много често представата на хората за наркотиците и употребата им, се свежда до т.нар. "традиционни наркотици" и много често е под знака на съществуващите митове относно тях. Това се дължи основно на липсата на качествена информация и на предаване на "знания" от човек на човек.
В настоящия курс, ще се опитаме да повдигнем завесата и достъпно да обясним основното за наркотиците и зависимостите - за начините им на въздействие, употреба, за реалните опасности и нереалните страхове.
Повече от 15 години работим с хора, които в момента употребяват наркотици; с младежи употребяващи наркотици; правим обучения в училища; на професионалисти; на учители; на полицаи, на персонала в затворите, възпитателните училища интернати, отговаряме за "Розовата къща" и се опитваме да осигурим селективна превенция на употребата на наркотици и агресията в училище... Имаме опит в работа в терапевтични общности и субституиращи програми. Но най-големият ни опит е свързан с трудностите при възприемането на този проблем от общността, липсата на познания и страха да се говори по тази тема.
Надеждата ни е, че чрез серия уебинари и курсове, ще успеем да повишим разбирането на този проблем и да намалим заблудите, свързани с тази тема, и доколкото можем да отговорим на Вашите въпроси.
Юлия Георгиева и Елмира Нешева